આજે ટ્રમ્પ જેવા નેતા પ્રજાને મોટે મોટેથી એવું કહી રહ્યા છે કે એ જાદુઈ છડી ફેરવીને અમેરિકાને ફ્રી ગ્રેટ બનાવી દેશે, દેશના દુશ્મનોને, ગદ્દારોને, ઘૂસણખોરોને સીધાદોર કરી દેશે, અર્થતંત્રને ફૂલગુલાબી બનાવી દેશે… પણ આ બધું કરવા માટે પ્રજાના અવાજને દબાવવો એ જાણે મુખ્ય શરત હોય એ રીતે ટ્રમ્પથી માંડીને જગતના અનેક દેશોના શાસકો પ્રજાને ચૂપ રાખવા માગે છે, ઘેનમાં રાખવા માગે છે, નિષ્ક્રિય રાખવા માગે છે.